Emmett Louis "Bobo" Till (25 Julai 1941 – 28 Agosti 1955) alikuwa mvulana Mmarekeni Mweusi ambaye aliuawa mjini Money,Mississippi baada ya kuonesha hali ya kimapenzi kwa mwanamke Mzungu. Till alikuwa anatokea mjini Chicago, Illinois. Alienda kuwaona ndugu zake katika eneo la Mississippi Delta ambapo akiwa huko alizungumza na Carolyn Bryant mwenye umri wa miaka 21. Alikuwa muolewa wa mmiliki wa grosari ndogo mjini humo. Usiku kadhaa baadaye, mume wa Bryant, Roy na kaka yake wa kufikia aliyeitwa J. W. Milam, walienda katika nyumba ya baba yake mkubwa Till. Wakamchukua Till hadi bandani. Inaaminika huko walimpiga na kulitoa jicho lake moja. Kisha wakampiga risasi ya kichwa na kuutupa mwili wake katika Mto Tallahatchie. Mwili wkae uliokotwa katika mto baada ya siku tatu mbele. Mwili wa Till ulirudishwa Chicago. Mama yake alitaka mazishi ya umma huku jeneza likiwa wazi. Alitaka kuuonesha ulimwengu jinsi mtoto wake alivyouawa. Maelfu ya watu walienda mazikoni hapo na kuona jeneza lake. Taswira ya mwili wake zilichapishwa katika majarida kibao ya Wamarekani Weusi na magazetini vilevile. Hili liliungwa mkono na watu weusi na weupe vilevile nchini Marekani.